als_Latn dik_Latn sag_Latn
Në Vjenë nisin bisedimet për Sirinë
Diplomatë nga dhjetëra vende janë mbledhur në Vjenë, për të biseduar rreth konfliktit në Siri.
Ata synojnë gjetjen e një zgjidhjeje për armëpushim dhe më pas tranzicionin politik që do t’i jepte fund luftës shkatërruese.
Samiti, megjithatë, ka mbetur në hije për shkak të sulmeve terroriste në Paris. Ministri i Jashtëm i Francës, Laurent Fabius, ka thënë se sulmet e mbrëmshme e kanë bërë edhe më të nevojshme për komunitetin ndërkombëtar që të gjejë një qasje të përbashkët ndaj situatës në Siri dhe terrorizmit.
Ministrat e Jashtëm të Gjermanisë, Jordanisë dhe Arabisë Saudite kanë mbështetur deklaratat e homologut francez. /REL/
als_Latn als_Latn als_Latn als_Latn als_Latn